Návrh

UZNESENIE VLÁDY SLOVENSKEJ REPUBLIKY
č. ...
z ...
k Správe o podpise Lisabonskej zmluvy 13. decembra 2007 v Lisabone a o priebehu a výsledkoch rokovania Európskej rady 
14. decembra 2007 v Bruseli

Číslo materiálu:		
Predkladateľ:	minister zahraničných vecí SR	
Vláda
A.	schvaľuje

A. 1. Správu o podpise Lisabonskej zmluvy 13. decembra 2007 v Lisabone a o priebehu a výsledkoch rokovania Európskej rady 14. decembra 2007 v Bruseli,

B.	ukladá
podpredsedovi vlády pre vedomostnú spoločnosť, európske záležitosti, ľudské práva a menšiny ako koordinátorovi a ostatným členom vlády a predsedom ostatných ústredných orgánov štátnej správy 
 
B. 1. vypracovať analýzu vplyvov Lisabonskej zmluvy na právny poriadok Slovenskej republiky v pôsobnosti ich rezortu v rámci prípravy jej implementácie,

Termín: 15. 6. 2008

ministrovi zahraničných vecí

B. 2. poslať na vedomie Správu o  podpise Lisabonskej zmluvy 13. decembra 2007 v Lisabone a o priebehu a výsledkoch rokovania Európskej rady 14. decembra 2007 v Bruseli Kancelárii prezidenta Slovenskej republiky, Kancelárii predsedu Národnej rady Slovenskej republiky, predsedovi Zahraničného výboru NR SR a predsedovi Výboru NR SR pre európske záležitosti,

Termín: do 10 dní po prerokovaní materiálu vládou SR

podpredsedovi vlády a ministrovi vnútra

B. 3 pripraviť potrebnú novelizáciu zákona č. 331/2003 Z. z. o voľbách do Európskeho parlamentu v znení neskorších predpisov tak, aby nadobudla účinnosť včas pre voľby do Európskeho parlamentu na funkčné obdobie 2009 - 2014 po nadobudnutí účinnosti príslušného rozhodnutia Európskej rady, ktorým sa ustanoví zloženie Európskeho parlamentu,

Termín: 31. 12. 2008

	podpredsedom vlády
	ministrom
	predsedom ostatných ústredných orgánov štátnej správy 
B. 4. analyzovať závery zasadnutia Európskej rady v Bruseli 14. decembra 2007 a aplikovať ich v podmienkach rezortov,
Termín: priebežne

Vykonajú:	podpredsedovia vlády
		ministri
		predsedovia ostatných ústredných orgánov štátnej správy

Na vedomie:	predseda Národnej rady SR 
predsedovia ostatných ústredných orgánov štátnej správy
		generálny prokurátor SR
guvernér NBS
predseda Výboru NR SR pre európske záležitosti